
转讜住驻讜转





	诇诪讞专 讗讬讬转讬 诇讬 诪拽讜专讬讬讛讜. 诪砖诪注 讚讙讜驻谞讬 注讚讬驻讬 诪讚讬拽诇讬 讜转讬诪讛 讚讘讛讗砖讛 砖谞驻诇讜 诇讛 谞讻住讬诐 (讻转讜讘讜转 注讟. 讜砖诐 讚''讛 讗讬诇谞讬) 讗诪专 讙讘讬 谞驻诇讜 诇讛 讻住驻讬诐 讬诇拽讞 讘讛谉 拽专拽注 讚讬拽诇讬 讜讗讬诇谞讬 讚拽诇讬 讗讬诇谞讬 讜讙讜驻谞讬 讗讬诇谞讬 讗诇诪讗 讙讜驻谞讬 讙专讬注讬 讗驻讬诇讜 诪讗讬诇谞讬 讚讙专讬注讬 诪讚讬拽诇讬 讜讬''诇 讚讘讙驻谞讬诐 讻砖讗讚诐 讟讜专讞 诇讝诪专 讜诇转拽谉 讛讻专诐 讬砖 讘讛谉 专讬讜讞 讙讚讜诇 讗讘诇 讘谞讻住讬 讗砖转讜 讗诐 讛讬讛 拽讜谞讛 讙驻谞讬诐 诪转讜讱 砖爪专讬讻讬诐 讛讜爪讗讛 诪专讜讘讛 诇讗 讛讬讛 讛讘注诇 讞讜砖砖 诇讛讜爪讬讗 注诇 谞讻住讬' 讜讛讬讜 讛讜诇讻讬谉 诇讗讬讘讜讚 诇驻讬讻讱 讟讜讘 诇拽谞讜转 讚拽诇讬诐 砖讗讬谉 爪专讬讻讬谉 讬爪讬讗讛 讜诪诪讬诇讗 讗转讬 讘讛讜 砖讘讞讗 讜讟讜讘 讛讜讗 诇砖谞讬讛诐 讜注讜讚 诪驻专砖 专''转 讘讛诪讜讻专 讗转 讛住驻讬谞讛 (讘''讘 驻讘 讜砖诐 讚''讛 . 诪转拽讬祝) 讚驻讬专讬 讚讚讬拽诇讗 诪转拽讬讬诪讬谉 讟驻讬 诪讗讬诇谞讬 讜讙讜驻谞讬 讜讘谞讻住讬 诪诇讜讙 砖诇 讗砖讛 讘注讬谞谉 讚讘专 讛诪转拽讬讬诐 讬讜转专: 讻讗砖专 讗诪专 讗讘专讛诐 讗诇 讗讘讬诪诇讱. 诇讗讜 讘讛专讬讜谉 诪砖转注讬 砖讛专讬 讛诪诇讗讻讬诐 讘讬砖专讜 讗转 砖专讛 诪驻住讞 砖诇驻谞讬讜 讗诇讗 讬诇讚讛 讘专讬讜讞 讻诪讜 砖讛转驻诇诇 注诇 讗讘讬诪诇讱: 讗诇讜 讛谞讻驻诇讬谉 讘砖诪讜转. 讘讘专讗砖讬转 专讘讛 讬砖 讗讬驻讻讗 砖讛谞讻驻诇讬诐 讙讘讜专讬诐 讛讬讜 讻诪讜 讬讛讜讚讛 砖谞讻驻诇: 诪讬 讙专诐 诇专讗讜讘谉 砖讛讜讚讛 讬讛讜讚讛. 讗注''讙 讚讗诪专 讘诪讚专砖 讜讬砖讘 专讗讜讘谉 讗诇 讛讘讜专 诪诇诪讚 砖砖讘 诪砖拽讜 讜诪转注谞讬转讜 砖讘诇讘诇 讬爪讜注讬 讗讘讬讜 讜讝讛 讛讬讛 拽讜讚诐 讚诪注砖讛 转诪专 诪讻诇 诪拽讜诐 诇讗 讛讜讚讛 讘专讘讬诐 注讚 讗讞专 砖讛讜讚讛 讬讛讜讚讛:





专砖讘"讗

 讙讜驻谞讬 拽谞讛 讚拽诇讗, 讚拽诇讗 诇讗 拽谞讛 讙讜驻谞讬. 转讬诪讛 讚讛讻讗 诪砖诪注 讚讙讜驻谞讗 注讚讬驻讗 诪讚拽诇讗 讜讗讬诇讜 讘驻专拽 讛讗砖讛 砖谞驻诇讜 诇讛 谞讻住讬诐 (讻转讜讘讜转 注讟, 讗) 讙讘讬 谞驻诇讜 诇讛 讻住驻讬诐 讬诇拽讞 讘讛谉 拽专拽注 讗讬 诇讬讻讗 讚讬拽诇讬 讗讬诇谞讬 讜讙讜驻谞讬 讗诇诪讗 讚讙讜驻谞讬 讙专讬注讬 讗驻讬诇讜 诪讗讬诇谞讬 讜讻诇 砖讻谉 诪讚讬拽诇讬. 讜讬"诇 讚诇注谞讬谉 谞讻住讬 诪诇讜讙 砖诇 讗砖讛 讘注讬谞谉 砖讬拽谞讛 讚讘专 讛诪转拽讬讬诐 讬讜转专 讜讚拽诇讬诐 拽讬讬诪讬谉 讬讜转专 诪谉 讛讻诇 讗讘诇 诇注谞讬谉 驻讬专讜转 讛讙驻谞讬诐 讞砖讜讘讬谉 诪谉 讛讻诇. 讜讬砖 诪驻专砖讬诐 讚讛转诐 诪砖讜诐 砖讛讚拽诇讬诐 讗讬谞谉 爪专讬讻讬谉 讛讜爪讗讛 诪专讜讘讛 诇注讘讚谉 讜讛讗 讗讬诇谞讜转 爪专讬讻讬谉 讬讜转专 诪讛讚拽诇讬诐 讜讛讙驻谞讬诐 讬讜转专 诪讛讗讬诇谞讜转 讜诇驻讬讻讱 诪讻住祝 谞讻住讬 诪诇讜讙 诇讜拽讞讬谉 诪讛 砖讛讜爪讗转谉 拽诇讛 讬讜转专.





讛诪讗讬专讬

讛讬讛 砖诐 砖诇 住专拽 诪注讜诇讛 诇讘谞讬谉 讗讜 诇转讜专谉 讜砖讘讞讜 注讜诇讛 诇讬转专 注诇 砖讘讞 讛驻讬专讜转 砖诇 讗讜转讜 讛注讜诪讚 诇诪讗讻诇 诪谞讬讞讬谉 讗转 砖诇 住专拽 讜讻讜专转讬谉 讗转 砖诇 诪讗讻诇 讜诪砖转诪砖讬诐 讘讜 诪注转讛 讻诇 砖讬砖 讛驻住讚 讘注诪讬讚转 讛讗讬诇谉 讗注"驻 砖讛讜讗 砖诇 诪讗讻诇 诪讜转专 诇拽爪爪讜 讻讙讜谉 讗诐 讛讬讛 注讜诪讚 讘讬谉 讛讙驻谞讬诐 讜诪讻讞讬砖 讗转 讛讙驻谞讬诐 讛讜讗讬诇 讜讛讙驻谞讬诐 讬拽专讬诐 讬讜转专 诪讛诐 拽讜爪爪讜 讜讻谉 讗诐 讛讬讛 诪讝讬拽 讘砖讚讜转 讗讞专讬诐 讜讻谉 讻诇 讻讬讜爪讗 讘讝讛 诇讗 讗住专讛 转讜专讛 讗诇讗 讚专讱 讛砖讞转讛:



讛诪砖谞讛 讛专讘讬注讬转 讜讛讻讜谞讛 诇讘讗专 讘讛 注谞讬谉 讛讞诇拽 讛专讘讬注讬 讜讗诪专 注诇 讝讛 讗注"驻 砖讛讜讗 谞讜转谉 诇讜 讻诇 诪诪讜谉 砖讘注讜诇诐 讗讬谞讜 谞诪讞诇 诇讜 注讚 砖讬讘拽砖 诪诪谞讜 诪讟讜 砖谞讗诪专 讜注转讛 讛砖讘 讗转 讗砖转 讛讗讬砖 讻讬 谞讘讬讗 讛讜讗 讜诪谞讬谉 砖讗诐 诇讗 诪讞诇 诇讜 砖讛讜讗 讗讻讝专讬 砖谞讗诪专 讜讬转驻诇诇 讗讘专讛诐 讗诇 讛讗诇讛讬诐:



讗诪专 讛诪讗讬专讬 讗注"驻 砖谞转谉 诇讜 讻诇 讚诪讬 讛讞讘诇讜转 讗讬谞讜 谞诪讞诇 诇讜 注讚 砖讬讘拽砖 诪诪谞讜 诪讞讬诇讛 注诇 爪注专讜 专"诇 注诇 砖讚讗讙 讘诇讘讜 注诇 拽诇讜谞讜 讜讗驻讬诇讜 讛转讜讚讛 注诇 讞讟讗转讜 讻诇 砖讘讬谞讜 讜讘讬谉 讞讘专讜 讗讬谞讜 谞诪讞诇 注讚 砖讬讘拽砖 诪诪谞讜 诪讞讬诇讛 讜讛讜讗 砖谞讗诪专 讘讗讘讬诪诇讱 讛砖讘 讗砖转 讛讗讬砖 讻讬 谞讘讬讗 讛讜讗 讜讬转驻诇诇 讘注讚讱 讻诇讜诪专 砖转讘拽砖 诪诪谞讜 注讚 砖讬诪讞讜诇 诇讱 讘诇讘 讟讜讘 讻诇 讻讱 砖讬讛讗 诪转驻诇诇 讘注讚讱 讜讗诐 诇讗 诪讞诇 诇讜 谞拽专讗 讗讻讝专讬 讛讜讗讬诇 讜讘拽砖 诪诪谞讜 讻专讗讜讬 砖谞诪爪讗 砖讗讬谞讜 讞讜砖砖 注诇 注讜谞砖 讞讘专讜 讜谞讗诪专 讜讬转驻诇诇 讗讘专讛诐 讜讻讘专 讬讚注转 砖诪讚转 讛专讞诪谞讜转 谞转讬讞住讛 诇讗讘专讛诐 讗讘讬谞讜 讜讻诇 砖讗讬谞讜 谞诪砖讱 讘讝讛 讗讞专 诪讚讜转讬讜 谞拽专讗 讗讻讝专讬:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讻诇 讛诪讘拽砖 专讞诪讬诐 注诇 讞讘专讜 讜讛讜讗 爪专讬讱 诇讗讜转讜 讚讘专 讛讜讗 谞注谞讛 转讞诇讛 砖谞讗诪专 讜讬转驻诇诇 讗讘专讛诐 讗诇 讛讗诇讛讬诐 讜讻转讬讘 讜讬讬' 驻拽讚 讗转 砖专讛:



诇注讜诇诐 讬讝讛专 讗讚诐 砖诇讗 诇讛转讞讘专 诇专砖注 讜讗诐 注砖讛 讻谉 讙讜专诐 诇注爪诪讜 砖讘谞讬 讗讚诐 诪砖转驻讬谉 讗讜转讜 讘专砖注讜 砖诇 讗讜转讜 讛诪转讞讘专 注诪讜 讚专讱 爪讞讜转 讗诪专讜 讘讛讚讬 讛讜爪讗 诇拽讬讬讗 讻专讘讗:



诇注讜诇诐 讬讛讗 讗讚诐 诪讜讚讛 讘讞讟讗讜 讜注讜讝讘 讜诇讗 讬讛讗 诪注讬讝 诇讻驻讜专 讘注讜谞讜 讜讬讝讻讜专 诪讗诪专 讛讞讻诐 砖讗诪专 讻驻讬专转 讛注讜谉 砖转讬 注讜谞讜转 讜讬诇诪讚 诪讚专讻讬 讛讗讘讜转 砖讻讘专 诪爪讬谞讜 讘讬讛讜讚讛 砖讛讜讚讛 爪讚拽讛 诪诪谞讬 讜诇讗 讘讜砖:



讻讘专 讬讚注转 砖讛讘讻讜专讬诐 讟注讜谞讬诐 讛讘讗讛 讘讻诇讬 砖谞讗诪专 讜砖诪转 讘讟谞讗 讜诪讻诇 诪拽讜诐 讗诐 讛讬讜 诪讘讬讗讬谉 讗讜转诐 讘讻诇讬 诪转讻讜转 讛讬讜 讛讻诇讬诐 讞讜讝专讬谉 诇讘注诇讬诐 讜讗诐 讛讬讜 诪讘讬讗讬谉 讘住诇讬诐 砖诇 注专讘讛 讗讜 砖诇 讙诪讬 讜讻讬讜爪讗 讘讗诇讜 讛讬讜 讛住诇讬诐 诇讻讛谞讬诐:



注讬讬专讜转 讛诪讜拽驻讜转 讞讜诪讛 讘讗专抓 讬砖专讗诇 诪爪讜专注 砖讘讛谉 爪专讬讱 砖讬讛讗 诪讜砖讘讜 诪讞讜抓 诇注讬专 讜注讜诪讚 讘讚专讱 讛诪讘讜讗专 讘诪拽讜诪讜 讜诪讜讚讬注 诇注讜讘专讬诐 砖讛讜讗 讟诪讗 讜诇讗 住讜祝 讚讘专 讘诪爪讜专注 讗诇讗 讻诇 砖讛讜讗 诪讟诪讗 讗转 讛讗讚诐 爪专讬讱 诇讛讜讚讬注 砖讛讜讗 讟诪讗 砖讬驻专砖讜 诪诪谞讜 砖谞讗诪专 讜讟诪讗 讟诪讗 讬拽专讗:



讻讘专 讬讚注转 砖讗住讜专 诇讗讻讜诇 拽讜讚诐 砖讬拽专讗 讗转 砖诪注 讜讬转驻诇诇 讜讚专讱 住诪讱 讗诪专讜 讜注讘讚转诐 讗转 讬讬' 讗诇讛讬讻诐 讝讜 拽专讬转 砖诪注 讜转驻诇讛 讜专讗讜讬 诇讻诇 注讜住拽 讘转讜专讛 砖诇讗 诇住讙祝 注爪诪讜 讘转注谞讬转 诇诇讗 爪讜专讱 讜讛讜讗 砖住诪讻讜 诇讝讛 讜讘专讱 讗转 诇讞诪讱 讜讗转 诪讬诪讬讱 讝讛 驻转 砖讞专讬转 讜拽讬转讜谉 砖诇 诪讬诐 注诪讜:



诇注讜诇诐 讬讛讗 讗讚诐 诪谉 讛注诇讜讘讬谉 讜讗讬谞谉 注讜诇讘讬诐 砖讜诪注 讞专驻转讜 讜讗讬谞讜 诪砖讬讘 讜诇讗 注讜讚 讗诇讗 砖讬讜讚讛 诇讞讘专讜 讗讞专 砖讛讜讗 诪讻讬专 讗转 诪讚讜转讬讜 讜谞讜讞 诇讜 讘讻讱 讜诇讗 讬拽讟专讙 注诐 讞讘专讬讜 讚专讱 爪讞讜转 讗诪专讜 讞讘专讱 拽专讬讬讱 讞诪专讗 讗讜讻驻讗 诪讜砖 诇讙讘讬讱:





转讜住驻讜转 专讬"讚 (诪讛讚讜专讛 转诇讬转讗讛)

讬讻讜诇 讗驻讬' 诪注讜诇' 讘讚诪讬诐 转"诇 专拽. 驻讬' 讛讗讬 讚讗诪专讬' 讚讗讬诇谉 住专拽 拽讜讚诐 诇拽讜爪讜 诇讗讬诇谉 诪讗讻诇. 讗诐 讛讬' 讗讬诇谉 住专拽 讞砖讜讘 讻讙讜谉 砖讛讬讛 讗' 诪诪讬谞讬 讗专讝讬诐 砖讘诪拽讜诐 砖注讜诪讚讬谉 砖谞讬讛诐 诪讞讜讘专讬谉 诇拽专拽注 讛住专拽 讜讛诪讗讻诇 砖讜讛 讛住专拽 诇讬诪讻专 讬讜转专 诪驻谞讬 砖讛讬' 拽讟谉 注讚讬讬谉 讜讛讬讛 注转讬讚 诇讛讗专讬讱 讜诇讛转注讘讜转 讜讗注"驻 砖讗讬诇谉 讛诪讗讻诇 注讜砖讛 驻讬专讜转 讘讻诇 砖谞讛 讬讜转专 砖讜讛 讗讬诇谉 住专拽 诇诪讻讜专 讘注讜讚讜 谞讟讜注 诪讗讬诇谉 诪讗讻诇 讬讻讜诇 谞拽讜抓 讛住专拽 拽讜讚诐 讻讚讬 砖诇讗 谞砖讞讬转 驻讬专讜转讬讜 砖诇 讝讛 转"诇 专拽 砖拽讜讚诐 谞拽讜抓 讗讬诇谉 诪讗讻诇 砖讗讬谉 讘讜 讛砖讞转转 讚诪讬诐 讻诇 讻讱 诪诪讛 砖谞拽讜抓 讗讬诇谉 住专拽 砖讬砖 讘讜 讛砖讞转转 讚诪讬诐 砖诇讗 讛拽驻讬讚讛 转讜专讛 注诇 讛砖讞转转 驻讬专讜转 讗诇讗 注诇 讛砖讞转转 讚诪讬诐 讚讛讗讬 讚拽讗诪专 讚注抓 住专拽 拽讜讚诐 诇拽讜爪讜 诪砖讜诐 讚住转诪讗 讚诪讬诇转讗 注抓 诪讗讻诇 讞砖讬讘 诪注抓 住专拽 讗讘诇 讗诐 讛讬讛 讛住专拽 讞砖讜讘 讻讙讜谉 砖讛讬' 讗' 诪诪讬谞讬 讗专讝讬诐 注抓 诪讗讻诇 拽讜讚' 诇拽爪讬爪讛 讜讛"讛 谞诪讬 讗诐 注抓 诪讗讻诇 砖讜讛 拽讜专转讜 讗诐 转拽爪讬谞讜 讬讜转专 诪诪讛 砖砖讜讛 诇诪讻讜专 谞讟讜注 讜驻讬专讜转讬讜 诪讜转专 诇拽讜爪讜 讜讗讬谉 砖诐 讘诇 转砖讞讬转 砖讗注"驻 砖诪驻住讬讚 驻讬专讜转讬讜 诪砖讘讬讞 讛讜讗 讘讚诪讬诐 讜讗讚诪讬诐 拽驻讚讛 专讞诪谞讗 讟驻讬 诪讗讻讬诇转 驻讬专讜转 讜驻转专讜谉 讛诪讜专讛 讗讬谞讜 谞专讗讛 诇讬:


砖转讬诐 讘讗砖讛 砖讻讘转 讝专注 讜诇讬讚讛. 驻讬' 讻诪讜 砖讛讗讬砖 诪讝专讬注 讙诐 讛讗砖讛 诪讝专注转 讻讚讗诪专 诪专 讗讬砖 诪讝专讬注 诇讘谉 讗砖讛 诪讝专注转 讗讚讜诐 讜讗诪专讬' 谞诪讬 讗砖讛 诪讝专注转 转讞诇讛 讬讜诇讚转 讝讻专. 讜讗诐 讛讬转讛 谞讘注诇转 砖诇 讘讬转 讗讘讬诪诇讱 诇讗讞专讬诐 讛讗讬砖 讛讬' 诪讝专讬注 讜讙讜诪专 转讗讜转讜 讜讛讬讗 诇讗 讛讬转' 讬讻讜诇讛 诇讛讝专讬注 讜诇讙诪讜专 转讗讜转讛:


讗诇讜 讛谞讻驻诇讬谉 讘砖诪讜转. 驻讬' 砖讘注讛 讛讜讻驻诇讜 砖诪讜转谉 注诐 讬讜住祝 讜讛住专 讬讛讜讚讛 诪讛诐 讬砖讗专讜 讞诪砖讛. 讜讛诪讜专讛 讻转讘 讘驻专砖讛 诪驻讬 讘专讗砖讬' 专讘' 砖讗讜转谉 砖诇讗 讛讜讻驻诇讜 讛讬讜 讞诇砖讬诐 讜驻诇讬讙 讗转诇诪讜讚谉 讜讗谞讬 讞驻砖转讬 讘讘专讗砖讬转 专讘讛 讜讻转讘讜 讻讱 讜诪拽爪讛 讗讞讬讜 诇拽讞 讞诪砖讛 讗谞砖讬诐 讗诪专 专' 讬讛讜砖注 讘专 谞讞诪讬' 讗讜转讜 讛诪驻专砖讬诐 讘诪砖谞讛 转讜专讛 讜讬砖 诇讜诪专 砖注诇 讛讻驻讜诇讬谉 讛讜讗 讗讜诪专 讻诪驻讜专砖 讘住驻专讬 讜诇讗 驻诇讬讙讬:





砖讬讟讛 诪拽讜讘爪转

诪拽讜专讬讬讛讜 诪注讬拽专谉 讻诇讜诪专 砖讬注拽专诐. 讜讗讬讻讗 讚讗诪专讬 诪讗讜转谉 注谞驻讬诐 砖讙讚诇讬诐 讘专讗砖 讛讗讬诇谉 砖诇讗讞专 砖谞讞转讻讜 讗讜转谉 注谞驻讬诐 诪转讬讬讘砖. 讙讗讜谉 讝"诇. 


讻诇 讗诇讜 砖讗诪专讜 讚诪讬 讘讜砖转讜 讜讻讜'. 驻讬专讜砖 讛讘讜砖转 讻诪讜 讞讜诇讬 讛讜讗 砖讛讜专讬拽讜 驻谞讬讜 讜谞注讻专 讚诪讜 讜讻诇 讗讘专讬讜 谞转专讜驻驻讜 讜诇讘讜 讚讜讗讙 讜讗诪专讜 讘讻诪讛 讗讚诐 专讜爪讛 诇住讘讜诇 讝讛 讛讞讜诇讬 讘砖讬注讜专讬谉 讛诇诇讜 讛诪驻讜专砖讬谉 讘诪砖谞讛 讗讘诇 讝讛 砖谞转讻讜讜谉 诇爪注专讜 讗讬谞讜 讬讜爪讗 讬讚讬 砖诪讬诐 注讚 砖讬驻讬讬住 讗转 讞讘专讜 讜讛讜讗 讬讘拽砖 注诇讬讜 专讞诪讬诐 诪驻谞讬 砖讞讟讗 讘爪注专 讞讘专讜 讻诪讜 砖讗诪专讜 诇注谞讬谉 讙讝诇讛 讞讘讜诇 讬砖讬讘 专砖注 讙讝诇讛 讬砖诇诐 讗祝 注诇 驻讬 砖诪砖诇诐 讙讝诇讛 专砖注 讛讜讗 讜爪专讬讱 讻驻专讛 注诇 讞讟讗讜. 讛专讗讘"讚 讝"诇.


讜讙讗讜谉 讝"诇 驻讬专砖 讜讝讛 诇砖讜谞讜 讗祝 注诇 驻讬 砖谞讜转谉 诇讜 讞诪砖讛 讚讘专讬诐 讗讬谞讜 谞诪讞诇 诇讜 注讚 砖讬讘拽砖 诪诪谞讜 讜讻讜'. 讗讘诇 爪注专讜 讗祝 注诇 驻讬 砖诪砖诇诐 诇讜 讗转 讛爪注专 讗驻讬诇讜 讬讛讗 谞讜转谉 诇讜 讻诇 诪诪讜谉 砖讘注讜诇诐 讗讬谞讜 谞诪讞诇 诇讜 注讚 砖讬讘拽砖 诪诪谞讜 讚爪注专讗 讚讙讜驻讗 诇讗 拽讗 诪讞讬诇 诪砖讜诐 讗讙专 诪诪讜谞讗. 注"讻.
砖谞讗诪专 讜注转讛 讛砖讘 讗转 讗砖转 讛讗讬砖 讗祝 注诇 驻讬 砖谞转谉 讗讘讬诪诇讱 诇讗讘专讛诐 讗诇祝 讻住祝 讜爪讗谉 讜讘拽专 讗祝 注诇 驻讬 讻谉 诇讗 谞转专驻讗 注讚 砖讛转驻诇诇 讗讘专讛诐 讘注讚讜. 讛专讗讘"讚 讝"诇.
讜讝讛 诇砖讜谉 讛专讘 讛诪讗讬专讬 讝"诇 砖谞讗诪专 讘讗讘讬诪诇讱 讛砖讘 讗砖转 讛讗讬砖 讜讬转驻诇诇 讘注讚讱 讻诇讜诪专 砖转讘拽砖 诪诪谞讜 注讚 砖讬诪讞讜诇 诇讱 讘诇讘 讟讜讘 讻诇 讻讱 砖讬讛讗 诪转驻诇诇 讘注讚讱. 注"讻.


讜讚拽讗 讗诪专转 讛讙讜讬 讙诐 爪讚讬拽 转讛专讜讙 讜讻讜'. 谞讘讬讗 讛讜讗 讞讻诐 讛讜讗 讜诪诪讱 诇诪讚 讜驻讜砖注 讗转讛 讘讝讛 讜讗诇诪诇讬 拽专讘转 讗诇讬讛 讻讘专 讛讬讬转 诪转 砖讛讬讛 诇讱 诇诇诪讜讚 讚专讱 讗专抓 讜诇讗 诇诪讚转 讗诇讗 砖讗谞讬 讞住转讬 注诇讬讱 讻讬讜谉 砖诇讗 讛讬讬转 诪讝讬讚 讜诇讗 谞转转讬讱 诇谞讙讜注 讗诇讬讛. 讛专讗讘"讚 讝"诇.


讜讝讛 诇砖讜谉 讙讗讜谉 讝"诇 讜拽讗 讘注讬 转诇诪讜讚讗 诪讗讬 讛讗讬 讚拽讗诪专 诇讬讛 专讞诪谞讗 讻讬 谞讘讬讗 讛讜讗 讗砖转 谞讘讬讗 讛讜讗 讜讻讜'. 讘转诪讬讛 讛讻讬 讙专住讬谞谉 讗诪专 专讘讬 砖诪讜讗诇 讘专 谞讞诪谞讬 讜讗诇讗 讗诪专 砖诪讜讗诇 诇讗 讙专住讬谞谉 讜讚拽讗诪专转 讛讙讜讬 讙诐 爪讚讬拽 转讛专讜讙 讚诇讗 讛讬讬转 驻讜砖注 诪砖讜诐 讚讗诪专 诇讬讛 讗讞讜转讬 讛讬讗 讜讛讬讗 讙诐 讛讬讗 讜诪驻专砖 讘讗讙讚讜转 砖讗驻讬诇讜 住讜住讬讜 讜讙诪诇讬讜 讗诪专讜 讻谉 讙诪讬谉 讜讗转讬谉 诇专讘讜转 讜讛讗讬 讚拽讗诪专 讛讻讬 诪砖讜诐 讚讛讜讛 谞讘讬讗 讚讛讗讬 讚拽讗 讘注讬转 诪讬谞讬讛 讗诐 讗讞讜转讜 讛讬讗 诪诪讱 诇诪讚 讜讚专砖 讗讻住谞讬讗 砖讘讗 讜讻讜' 讜讝讛 砖砖讜讗诇 诇讜 注诇 注住拽讬 讗砖转讜 讘讬讚讜注 砖讛讜讗 诪讘拽砖讛 诪诪谞讜. 诪讻讗谉 诇讘谉 谞讞 砖谞讛专讙 诇驻讬 砖讛讬讛 诇讜 诇诇诪讜讚 讚专讱 讗专抓 讜诇讗 诇诪讚 砖讛专讬 讻讗谉 诪爪讬谞讜 砖诪讘拽砖 讛讻转讜讘 诇讞讬讬讘讜 诪讬转讛. 注"讻.


讜诇讛专诪"讛 讝"诇 讙讬专住讗 讗讞专转 讜讝讛 诇砖讜谞讜 讘驻专讟讬讜 讗诪专 专讘讬 砖诪讜讗诇 讘专 谞讞诪谞讬 讗诪专 专讘讬 讬讜谞转谉 诪讗讬 讚讻转讬讘 讜注转讛 讛砖讘 讗砖转 讛讗讬砖 讻讬 谞讘讬讗 讛讜讗 讗砖转 谞讘讬讗 讚讘注讬 讗讛讚讜专讬 讗砖转 讻讜诇讬 注诇诪讗 诇讗 讘注讬 讗讛讚讜专讬 讗诇讗 讛讻讬 拽讗诪专 讜注转讛 讛砖讘 讗砖转 讛讗讬砖 诪讻诇 诪拽讜诐 讜讚拽讗诪专转 讛讙讜讬 讙诐 爪讚讬拽 转讛专讜讙 谞讘讬讗 讛讜讗 讜诪诪讱 诇诪讚 讗讻住谞讗讬 讜讻讜'. 注"讻.
诪讗讬 讻讗砖专 讗诪专 讚诪砖注转 讗诪讬专讛 讗讬转讗 驻拽讬讚转 砖专讛 讻诪讜 砖讗诪专 讗讘专讛诐 注诇 讗讘讬诪诇讱 讚诇讘转专 讚讜讬专驻讗 讗诇拽讬诐 讜讛' 驻拽讚 讗转 砖专讛. 讙讗讜谉 讝"诇.


讘住诇讬诐 讜诪讞讝讬专讬诐 讗讜转诐 诇讘注诇讬讛诐 讜讛住诇讬诐 讜讛讘讬讻讜专讬诐 砖诇 注谞讬讬诐 讛讬讜 谞转讜谞讬诐 诇讻讛谞讬诐 讘转专 注谞讬讗 讜讻讜'. 讜讗讬转 讚诪驻专砖讬 砖讛诐 诪讘讬讗讬诐 讘拽诇转讜转 砖诇 住诇讬诐 讜砖诇 谞住专讬诐 讜诇讗 诪讟专讞讬谞谉 诇讛讜 诇讗讬转讜讬讬 讘拽诇转讜转 砖诇 讝讛讘 讜砖诇 讻住祝 讚讘转专 注谞讬讗 讗讝诇讗 注谞讬讜转讗. 讙讗讜谉 讝"诇.





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讗讘诇 爪注专 砖讚讜讗讙 注诇 讘讜砖转讜 讻讜' 注讻"诇 讚爪注专 砖诇 讛讞讘诇讛 讙讜驻讛 讻讘专 驻专注 诇讜 讘讻诇诇 讛' 讚讘专讬诐 砖诪砖诇诐 诇讜 讜拽"诇:





诪讛专砖"讗 - 讞讬讚讜砖讬 讗讙讚讜转

讻诇 讗诇讜 砖讗诪专讜 讚诪讬 讘讜砖转讜 讗讘诇 爪注专讜 讻讜'. 讻驻专砖"讬 爪注专 砖讚讜讗讙 注诇 讘讜砖转讜 讗讘诇 爪注专 砖诇 讞讘诇讛 讛讜讗 讘转讜讱 讛讞诪砖讛 讚讘专讬诐 讜爪注专 讚谞拽讟 讛讻讗 讚讜诪讬讗 讚讗讘专讛诐 讚诪讬讬转讬 砖诇讗 讛讬讛 砖诐 专拽 爪注专 砖诇 讘讜砖转 讜讻谉 诪爪讗转讬 讘拽爪转 谞讜住讞讗讜转 讟讜专 讞"诪 住讬' 转讻"讘 讗讬谉 诪转讻驻专 诪谉 爪注专 砖诇 讘讜砖转 注讚 砖讬驻讬讬住谞讜 讻讜' 讜拽"诇:


注讚 砖讬讘拽砖 诪诪谞讜 砖谞讗诪专 讛砖讘 讗砖转 讜讙讜'. 讛讜爪讬讗讜 诪讛讻转讜讘 讛讝讛 讘拽砖转 讛诪讞讬诇讛 讻讬 诪讛专讗讜讬 砖讬讗诪专 讛拽讘"讛 诇讗讘专讛诐 砖讬转驻诇诇 讘注讚 讗讘讬诪诇讱 讗讘诇 讗诪专 讝讛 诇讗讘讬诪诇讱 砖讬驻讬讬住 诇讗讘专讛诐 注讚 砖讬诪讞讜诇 诇讜 讜讬转驻诇诇 讘注讚讜 讜讻谉 谞讗诪专 讜讬拽讞 讗讘讬诪诇讱 爪讗谉 讜讙讜' 讜讬转驻诇诇 讜讻驻专砖"讬 砖诐:


诪谞讬谉 砖讗诐 诇讗 诪讞诇 诇讜 砖讛讜讗 讗讻讝专讬 砖谞讗诪专 讜讬转驻诇诇 讜讙讜'. 砖谞讞砖讘 诇讗讘专讛诐 讛诪讞讬诇讛 诇讜 诇诪讚转 专讞诪谞讜转 讻诪"砖 驻' 讛诪讘讬讗 讻诇 讛诪专讞诐 注诇 讛讘专讬讜转 讘讬讚讜注 砖讛讜讗 诪讝专注讜 砖诇 讗讘专讛诐 讗讘讬谞讜:


讚讗砖转 谞讘讬讗 讘注讬 讗讛讚讜专讬 讻讜' 诪诇转讗 讘讗谞驻讬 谞驻砖讬' 讛讜讗 讜讬讘讗 讛讘讬讗讜专 讘讝讛 讘讞讬讚讜砖讬 诪讻讜转 驻"讘 注"砖:


讘' 注爪讬专讜转 讛诇诇讜 讻讜' 讜驻讬专砖 专砖"讬 讘讞讜诪砖 诇驻讬 诪讚专砖 讝讛 讜讬诇讚讜 讻转专讙讜诪讜 讜讗转专讜讜讞讜 讻讜' 讘注讚 讻诇 专讞诐 讻谞讙讚 讻诇 驻转讞 注讻"诇 讜诇讗 专讞诐 讜诇讬讚讛 诪诪砖 讜注讬讬谉 讘讝讛 讚讘专讬 讛专诪讘"谉 讜讛专讗"诐 讜讗讬谉 讻讗谉 诇讛讗专讬讱 讗讱 讛转讬诪讛 诇讚讘专讬讛诐 砖诇讗 讝讻专讜 住讜讙讬讗 讚讛讻讗 讚讘讛讚讬讗 讚专讬砖 诇专讘讜转 注爪讬专转 砖讗专 谞拽讘讬诐 诪讻驻诇 讛注爪讬专讛 讜诇讗 诪诇砖讜谉 讜讬诇讚讜 讻诪"砖 讛专讗"诐 讜注"砖:


讜讛讜讗 爪专讬讱 诇讗讜转讜 讚讘专 讛讜讗 谞注谞讛 讻讜'. 诇诪讚讜 诇讜诪专 讻谉 诪诪讛 砖讗诪专 讛讻转讜讘 讜讬讗诪专 讛' 讗诇 讗诇讬驻讝 讜讙讜' 讜讞专讛 讗驻讬 讘讱 讜讘砖谞讬 讜讙讜' 砖讛讬讜 专讗讜讬讬谉 诇讬住讜专讬谉 砖讛讬讜 讘讗讬讜讘 讻讚专讱 砖讗诪专讜 讛讞讜砖讚 讘讻砖专讬诐 诇讜拽讛 讘讙讜驻讜 讜诪讚转诇讛 讗转 砖讘讜转 讗讬讜讘 讘转驻诇转讜 讘注讚 专注讛讜 诪砖诪注 砖讛讜讗 谞注谞讛 讘转驻诇转讜 讘注讚诐 讜诪讚讻转讬讘 讜砖讘 讜诇讗 讻转讬讘 讜讛砖讬讘 诪砖诪注 砖讛讜讗 砖讘 讻讘专 转讞讬诇讛 诇专讬注讬讜 讗"谞 讘讛转驻诇诇讜 诪砖诪注 诪讬讚 拽讜讚诐 砖讛讬讛 谞注谞讛 注诇 专讬注讬讜:


讻讗砖专 讗诪专 注诇 讗讘讬诪诇讱 讻转讘讜 讛转讜住' 诇讗讜 讘讛专讬讜谉 诪砖转注讬 讻讜' 砖讛专讬 讛诪诇讗讻讬诐 讘砖专讜 讗转 砖专讛 讘驻住讞 砖诇驻谞讬讜 讗诇讗 砖讬诇讚讛 讘专讬讜讞 讻讜' 注讻"诇 讜讚讘专讬讛诐 讗诇讜 住讜转专讬谉 诪讛 砖讻转讘讜 驻"拽 讚专"讛 砖讗讘专讛诐 谞讬诪讜诇 讘讬讛"讻 讜讗讞专 讻讱 讘讬讜诐 讙' 讘讗讜 讛诪诇讗讻讬诐 诇讘砖专 讗转 砖专讛 讜砖驻讬专 诪爪讬谞谉 诇讗讜拽诪讗 讚驻拽讬讚转 砖专讛 讘专"讛 讛讬讛 讘讛专讬讜谉 诪诪砖 诪砖转注讬 讜讛讘砖讜专讛 讛讬讛 讗讞专 讝讛 讜讛专讗"诐 砖讻转讘 讜讬砖 诇转诪讜讛 砖讻讘专 讘讬砖专 讛砖诐 诇讗讘专讛诐 砖讘谞讬住谉 转诇讚 讜讘讛讻专讞 砖讬驻拽讚谞讛 讘专"讛 讻讜' 注讻"诇 注"砖 讘讗讜专讱 讜谞注诇诐 诪诪谞讜 转讬专讜抓 讛转讜住' 砖讻转讘讜 讻讗谉 讙诐 讚讘专讬讜 讘注爪诪诐 转诪讜讛讬诐 砖讛专讻讬讘 拽讜砖讬转讜 讗转专讬 专讻砖讬 讻讬 讘诪讛 砖讻转讘 砖讻讘专 讘讬砖专 诇砖专讛 砖讘谞讬住谉 讻讜' 讛诐 讚讘专讬 讛讘"专 讜讛住讜讙讬讗 讚讙诪专讗 讚驻专讬讱 讜讘砖讬转讗 诪讬 拽讗 讬诇讚讛 讻讜' 驻诇讬讙 讗讘"专 讜住"诇 讚诇讗 讘讬砖专讛 诇砖专讛 讗诇讗 讘' 讬诪讬诐 拽讜讚诐 讛讞讙 讻砖讬讟转 讛转讜住' 驻"拽 讚专"讛 讻诪"砖 讛专讗"诐 讘注爪诪讜 讻诇 讝讛 讘驻住讜拽 讻注转 讞讬讛 讜讙讜' 讜讗"讻 讗讬谉 诪拽讜诐 诇转诪讬讛转讜 讻诪"砖 讚讻讘专 拽讜讚诐 专"讛 讛转驻诇诇 注诇 讗讘讬诪诇讱 讜讘专"讛 谞驻拽讚讛 砖专讛 讜讗讘讬诪诇讱 讗讞专 专"讛 谞转专驻讗 讜讘讬讜讛"讻 谞讬诪讜诇 讗讘专讛诐 讜讗讞专 讻讱 讘讬讜诐 讙' 讘讗讜 讛诪诇讗讻讬诐 诇讘砖专 诇砖专讛 讜讚讜"拽:


讜诪"砖 讻讗砖专 讗诪专 讗讘专讛诐 注诇 讗讘讬诪诇讱 讜讘讞讜诪砖 驻专砖"讬 讜讛' 驻拽讚 讗转 砖专讛 住诪讱 驻' 讝讜 诇诇诪讚讱 讻诇 讛诪讘拽砖 讻讜' 注讻"诇 讜讻转讘 讛专讗"诐 讚诪讛讻讗 诪砖诪注 讚讗讬谉 讻讗谉 诪拽讜诪讜 讻讜'. 讛专讬 砖讻诇 讛住讬驻讜专讬诐 讛讗诇讜 谞诪砖讻讬诐 讝讛 讗讞专 讝讛 讻讜' 讗讘诇 讘驻"讞 讚讘"拽 诪讬讬转讬 诇讛 诇讛讗讬 讚专砖讛 讜讗讬谞讜 诪讝讻讬专 砖诐 住诪讬讻讜转 讻讜' 注讻"诇 讜谞"诇 诇讬讬砖讘 讚转诇诪讜讚讗 谞诪讬 讗住诪讬讻讜转 讛驻专砖讬讜转 拽住诪讬讱 讚讗讬 诇讗讜 住诪讬讻讜转 讛驻专砖讬讜转 讛"讗 讚诇讗 拽讗讬 讻讗砖专 讚讘专 注诇 讗讘讬诪诇讱 讜讛讬讛 谞爪专讱 诇讗讜转讜 讚讘专 讗诇讗 讚拽讗讬 讗讘拽砖转 专讞诪讬诐 砖诇 讗讘专讛诐 注诇 住讚讜诐 讜诇讗讜 讛讬讬谞讜 讗讜转讜 讚讘专 讗诇讗 诪讚住诪讬讱 诇讬讛 诇驻' 讗讘讬诪诇讱 讗讬转 诇谉 诇诪讬诪专 讚拽讗讬 讗诇驻谞讬讜 讚讛讬讬谞讜 讘拽砖转 专讞诪讬诐 讚讗讘讬诪诇讱 砖讛讬讛 谞爪专讱 诇讗讜转讜 讚讘专 讜诇讗 拽讗讬 讗诇驻谞讬 驻谞讬讜 讗讘拽砖转 专讞诪讬诐 讚住讚讜诐 讜讚讜"拽:


讻讜诇讻诐 驻砖注转诐 讘讬 讻讜' 驻专砖"讬 讗祝 讛谞讘讬讗 讘诪砖诪注 注讻"诇. 讗讘诇 讘住' 讬专诪讬讛 驻专砖"讬 讗祝 讛爪讚讬拽讬诐 讘诪砖诪注 讻讜' 注"砖 讜讛讜讗 诪讞讜讜专 讬讜转专 诪讻讗谉 讻讬讜谉 讚讚讘专讬 讛谞讘讬讗 讛诐 诇讗 砖讬讬讱 诇诪讬诪专 讛谞讘讬讗 讘讻诇诇 讜讻谉 讘注讚 讗谞讛 诪讗谞转诐 讜讗讬 谞诪讬 诇讗 讛讜讬 诪砖讛 讜讗讛专谉 讘讻诇诇 诪"诪 砖讗专 爪讚讬拽讬诐 砖讘讬砖专讗诇 讛诐 讘讻诇诇 讚诇讗 讬爪讗讜 讻讜诇诐 诇诇拽讜讟 讻讚讻转讬讘 诪谉 讛注诐 讜讻谉 驻专砖"讬 讘讛讚讬讗 驻"拽 讚住谞讛讚专讬谉 讙讘讬 讛讛讜讗 讜讻讬 讚讬诇讟讜专 讗谞讬 讻讜' 注"砖 讜谞专讗讛 讚诇专讘讛 讘专 诪专讬 诇讗 讚讬讬拽 诇讬讛 讛讗讬 拽专讗 讚讗讜专讬讬转讗 诪讚诇讗 讻转讬讘 讘讬讛 讻讜诇讻诐 讗讬谞讜 讘诪砖诪注 讗祝 讛爪讚讬拽讬诐 讜讚讜"拽:


讜诪拽爪讛 讗讞讬讜 诇拽讞 讛' 讻讜'. 诪讚诇讗 讻转讬讘 讜诪讗讞讬讜 诇拽讞 讛' 讜讙讜' 讚专砖讜 讚诪拽爪讛 讗讞讬讜 诪砖诪注 讛驻讞讜转讬诐 讜讛诪讜拽爪讬诐 诇讙讘讜专讛 砖讘讛谉 讻诪"砖 讙"讻 讜转讗讻诇 讘拽爪讛 讛注诐 诪谉 讛诪讜拽爪讬诐 砖讘注诐 讜诪讗诪专 讬讜住祝 诪讜讻讬讞 注"讝 砖讬转专讗讜 讘驻谞讬 驻专注讛 诇讞诇砖讬诐 砖讗讬谞谉 专讗讜讬讬谉 专拽 诇诪拽谞讛 讻诪"砖 讜讛讗谞砖讬诐 专讜注讬 爪讗谉 讜讙讜' 讜讗诪专转诐 讗谞砖讬 诪拽谞讛 讜讙讜' 讜诇讝讛 讗诪专 砖讛谉 讛讬讜 讗讜转谉 砖谞讻驻诇讜 讘砖诪讜转 砖讛讬讜 爪专讬讻讬谉 讞讬讝讜拽 讘讘专讻转谉 讜注讬"诇 讚诇讻讱 谞讻驻诇 砖诐 砖诪讜转谉 砖讛' 砖诪讜转 砖讛讬讛 专讗讜讬 诇拽专讜转谉 讻讗谉 讘砖诪诐 讜诇讗 谞拽专讗讜 讻讗谉 讘砖诪诐 讜谞讻驻诇 砖诐 砖诪诐 讜诪讛 砖诇讗 讝讻专谉 讻讗谉 讘砖诪讜转谉 诇讛讜专讜转 注诇 讞诇讜砖转谉 讻讗讬诇讜 讗讬谞谉 讜讻谉 讛讜讗 讘讘"专:


讻诇 讗讜转谉 诪' 砖谞讛 砖讛讬讜 讬砖专讗诇 讘诪讚讘专 讻讜'. 讬讘讜讗专 讘诪住讻转 诪讻讜转 驻"讘 注"砖:


讛住诇讬诐 讜讛讘讻讜专讬诐 谞转讜谞讬诐 诇讻讛谞讬诐 讻讜'. 讗驻砖专 砖讛讜讗 谞诇诪讚 诪拽专讗 讚讻转讬讘 讜诇拽讞 讛讻讛谉 讛讟谞讗 诪讬讚讱 讜讙讜' 讚诪砖诪注 砖讛讻讛谉 谞讜讟诇 讛住诇 诇注爪诪讜 注诐 讛驻讬专讜转 砖讘讝讛 讛讜讗 诪讞砖讬讘 讛讘讻讜专讬诐 砖讛住诇 讘讟诇 诇讙讘讬讬讛讜 讜诪讚砖讬谞讛 拽专讗 诇讻转讜讘 讟谞讗 讜诇讗 讻转讘 讻诇讬 住转诐 诪砖诪注 讚讘讻诇讬 砖讛讜讗 讞砖讜讘 砖讻讘专 注讬讟专讜 讛讘讻讜专讬诐 讘讜 讜讗祝 讗诐 讛讜讗 讗讬谞讜 讘讟诇 诇讙讘讬 讛讘讻讜专讬诐 讗讬谉 讝讛 驻讞讬转讜转 诇讛诐 讜诇讻讱 讗讬谉 讛讻讛谉 谞讜讟诇 讗讜转讜 讜拽"诇:





讞讻诪转 砖诇诪讛

讙诪专讗 专讘 讞住讚讗 讞讝讗 转讗诇讬 讘讬 讙讜驻谞讬 讻讜' 讻爪"诇 讜谞"讘 讛讜讗 讚拽诇讬诐 注讬讬谉 诇注讬诇 讘讚祝 谞"讟:





专砖"砖

转讚"讛 诇诪讞专 讻砖讗讚诐 讟讜专讞 诇讝诪专 讜诇转拽谉. 讻爪"诇:



讘讗"讚 讜注讜讚 诪驻专砖 专"转 讻讜' 讚讚讬拽诇讬 诪转拽讬讬诪讬谉 讟驻讬 讻讜'. 讻爪"诇 讜诇诪讞讜拽 转讬讘转 讚驻讬专讬:



讙诪专讗 谞讘讬讗 讛讜讗 讜诪诪讱 诇诪讚 讗讻住谞讗讬 讻讜'. 讻"讛 讛讙讬专住讗 讘诪讻讜转:



砖诐 诪讬讚 砖诪注 讛' 拽讜诇 讬讛讜讚讛. 讛讘"讞 诪讞拽 诪诇转 诪讬讚 讜讻谉 讘诪讻讜转 诇讬转讗:





讛讙讛讜转 讬注讘"抓

讙诪' 转讗诇讬. 谞"讘 讚拽诇讬诐 拽讟谞讬诐 [专砖"讬 讘"讘 住讜祝 讚祝 讻讘]:





讘谉 讬讛讜讬讚注

讗值讬谉 谞执诪职讞指诇 诇讜止 注址讚 砖讈侄讬旨职讘址拽旨值砖讈 诪执诪旨侄谞旨讜旨, 砖讈侄谞旨侄讗直诪址专: "讜职注址转指旨讛 讛指砖值讈讘 讗值砖侄讈转 讛指讗执讬砖讈 讻执旨讬 谞指讘执讬讗 讛讜旨讗" (讘专讗砖讬转 讻, 讝). 谞专讗讛 诇讬 讘住"讚 讬诇讬祝 诇讛 诪讚讻转讬讘 '讻执旨讬 谞指讘执讬讗 讛讜旨讗' 讜拽砖讛 诪讛 砖讬讬讻讜转 讬砖 诇讚讘专 讝讛 讚谞讘讬讗 讛讜讗 讛讻讗? 讗诇讗 诪讜讻专讞 诇驻专砖 讻讜谞转讜 讻讱 讻讬讜谉 讚爪专讬讱 诇驻讬讬住讜 砖讬诪讞讜诇 诇讜 讬讗诪专 讗讘讬诪诇讱 讗讬讱 讗驻砖专 砖讬转驻讬讬住 诇诪讞讜诇 讗诐 讞讜砖讘 砖谞讙注转讬 讘讛 讘专爪讜谞讛 讜讗住专转讬讛 注诇讬讜 讚讝讛 讛址诪职注只讜指旨转 诇止讗 讬讜旨讻址诇 诇执转职拽止谉 (拽讛诇转 讗, 讟讜)? 诇讻讱 讗诪专 诇讜 '讻执旨讬 谞指讘执讬讗 讛讜旨讗' 讜讬讜讚注 砖诇讗 谞讙注转 讘讛 讜诇讻讱 讬诪讞讜诇 诇讱 讗诐 转讘拽砖 诪诪谞讜 诪讞讬诇讛.



讜旨诪执谞旨址讬执谉 砖讈侄讗执诐 诇止讗 诪指讞址诇 诇讜止, 砖讈侄讛讜旨讗 讗址讻职讝指专执讬? 砖讈侄谞旨侄讗直诪址专 '讜址讬执旨转职驻址旨诇值旨诇 讗址讘职专指讛指诐 讗侄诇 讛指讗直诇止拽执讬诐' (讘专讗砖讬转 讻, 讬讝). 拽砖讗 诪谞讗 诇讬讛 讛讗, 讚讬诇诪讗 讗讘专讛诐 讗讘讬谞讜 注"讛 砖讗谞讬 讚讛讬讛 谞讘讬讗 讜讬讚注 讘谞讘讜讗讛 砖讛砖诐 讬转讘专讱 讗诪专 诇讜 讘讞诇讜诐 诇讗讘讬诪诇讱 砖讬转驻诇诇 讗讘专讛诐 讘注讚讜 讜讬讞讬讛 讜诇讻讱 讛讜讻专讞 诇讛转驻诇诇 诇拽讬讬诐 讚讘专 讛' 砖讗诪专 诇讗讘讬诪诇讱?
讜谞专讗讛 诇讬 讘住"讚 讻讬 讘讞诇讜诐 诇讗 讗诪专 诇讜 讗诇讗 讬转驻诇诇 讘注讚讱 讜讞讬讛, 讜讛讜讗 讛转驻诇诇 讘注讚 讻诇 讘谞讬 讘讬转讜 讙诐 讻谉 讚讛讗 讻转讬讘 '讜址讬执旨转职驻址旨诇值旨诇 讗址讘职专指讛指诐 讗侄诇 讛指讗直诇止拽执讬诐 讜址讬执旨专职驻指旨讗 讗直诇止拽执讬诐 讗侄转 讗植讘执讬诪侄诇侄讱职 讜职讗侄转 讗执砖职讈转旨讜止 讜职讗址诪职讛止转指讬讜 讜址讬值旨诇值讚讜旨' 诪砖诪注 讚专驻讗 讗转 讻讜诇诐 讘砖讘讬诇 转驻诇转讜 讚讗讘专讛诐 讗讘讬谞讜 注"讛 砖讛转驻诇诇 注诇 讻讜诇诐 讜注诇 讻谉 讻讬讜谉 讚讛转驻诇诇 注诇 讻讜诇诐 诪砖诪注 砖谞转谉 诇讜 诪讞讬诇讛 讙诪讜专讛 诇驻讟讜专 讗转 讻讜诇诐 讻讬 讙诐 讛诐 谞转讞讬讬讘讜 注诇 讗砖专 诇讗 诪讬讞讜 讜诇讻讱 诇拽讜 讜讗诐 讻谉 砖诪注 诪讬谞讛 砖爪专讬讱 诇诪讞讜诇 讜诇讗 讬讛讬讛 讗讻讝专讬 讚讗诐 诇讗 讛讬讛 专讗讜讬 讻谉 诪砖讜专转 讛讚讬谉 诇讗 讛讬讛 注讜砖讛 讗讘专讛诐 讗讘讬谞讜 注诐 讛注讻讜"诐 讘转讜专转 讞谞讬谞讛.
讗讬 谞诪讬 讘讞诇讜诐 讗诪专 诇讜 讜职讬执转职驻址旨诇值旨诇 讘址旨注址讚职讱指 讜侄讞职讬值讛 (讘专讗砖讬转 讻, 讝) 诪砖诪注 砖讬转驻诇诇 专拽 讘注讚 谞拽讘讬 讛砖转谉 讜注砖讬讬转 爪专讻讬讜 砖讘讝讛 转诇讜讬 讞讬讜转讜 讜讗讬谞讜 诪讜讻专讞 砖讬转驻诇诇 讙诐 讘注讚 注爪讬专转 砖讻讘转 讝专注 讻讚讬 砖讬诇讚讜 讜讛讜讗 讛转驻诇诇 讙诐 注诇 讝讛.



砖讈职诇止砖讈指讛 讘旨指讗执讬砖讈, 砖讈执讻职讘址转 讝侄专址注 讜旨拽职讟址谞旨执讬诐 讜旨驻执讬志讛址讟旨址讘旨址注址转 (讘专讗砖讬转 讻, 讬讞). 讬砖 诇讛拽砖讜转 讘砖诇诪讗 砖讻讘转 讝专注 讜诇讬讚讛 注讜谞砖诐 讘讝讛 砖讬讬讱 诇注谞讬谉 讛讞讟讗 砖讞讟讗 讗讘讬诪诇讱, 讛讜讗 专爪讛 诇讛讝专讬注 讞"讜 讘讗讜转讛 爪讚拽转 讜诇讛讜诇讬讚 诪诪谞讛 驻专讬 诇驻讬讻讱 诇拽讛 讘砖讻讘转 讝专注 讜诇讬讚讛 讗讱 注爪讬专转 驻讛 讛砖转谉 讜驻讬 讛讟讘注转 诪讛 砖讬讬讻讜转 讬砖 诇讝讛 讘讞讟讗 砖诇讜?
讜谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 讘注抓 讞讬讬诐 讛讟注诐 砖讛拽诇讬驻讛 讜注讘讜讚讛 讝专讛 谞拽专讗转 爪止讗指讛 讘职旨诇执讬 诪指拽讜止诐 (讬砖注讬讛 讻讞, 讞) 诪驻谞讬 讻讬 诪砖诐 谞讝讜谞讬诐 讜讝讛讜 住讜讚 注讘讜讚讛 讝专讛 砖诇 驻注讜专 砖注讘讜讚转讛 讘讻讱 诇驻注讜专 讛讝讜讛诪讛 讗诇讬讛 讻讬 讝讛 诪讝讜谞讛 讜讘讝讛 谞诪砖讱 讛砖驻注 砖诇讛 注讬讬谉 砖诐. 讜讘讝讛 驻讬专砖讜 讛诪拽讜讘诇讬诐 讝"诇 专诪讝 讛讻转讜讘 讜址讬职讘指专侄讱职 讛殖' 讗侄转 讘值旨讬转 讛址诪执旨爪职专执讬 讘执旨讙职诇址诇 讬讜止住值祝 (讘专讗砖讬转 诇讟, 讛) 诇砖讜谉 讙诇诇讬诐 讜爪专讬讱 讛讗讚诐 讘诇讻转讜 诇讘讬转 讛讻住讗 诇讻讜讬谉 诇转转 讘讝讛 诪讝讜谉 讛讞讬爪讜谞讬诐 讻谞讝讻专 讘讚讘专讬 拽讚砖诐.
讜讛谞讛 讬讚讜注 诪讛 砖讗诪专讜 专讘讜转讬谞讜 讝"诇 (住讜讟讛 讟.) 讻诇 讛谞讜转谉 注讬谞讬讜 讘砖讗讬谞讜 砖诇讜 讗讝 讙诐 砖诇讜 诇讗 讬讙讬注 诇讜, 爪讗 讜诇诪讚 诪谉 拽专讞 讜讻讬讜爪讗 讘讜 讜诇讻谉 讝讛 讗讘讬诪诇讱 讗砖专 讛住讟专讗 讗讞专讗 砖诇讜 谞转谞讛 注讬谞讬讛 讘讗讬谞讛 砖诇讛 砖专爪转讛 诇讻讘讜砖 讗转 砖专讛 讛拽讚讜砖讛 讜讛讟讛讜专讛 诇讟诪讗讜转讛 讞"讜 讜诇讛谞讜转 诪诪谞讛 讗讝 讙诐 砖诇讛 砖讛讜讗 砖驻注 讛讘讗 诇拽诇讬驻讛 诪爪讚 讛爪讜讗讛 讜讛讟讬谞讜祝 砖诇 讙讚讜诇讬诐 讜拽讟谞讬诐 诇讗 讛讙讬注 诇讛 讻讬 谞注爪专讜 讛诪拽讜诪讜转 讛讛诐 诪讞诪转 砖讙讘专讛 讛拽讚讜砖讛 砖诇 砖专讛 讗诪谞讜 注"讛.
讜讘讝讛 讬讜讘谉 讛讟注诐 砖讞讬诇拽诐 讛讻转讜讘 诇砖谞讬 注爪讬专讜转 讚讻转讬讘 讻执旨讬 注指爪止专 注指爪址专 (讘专讗砖讬转 讻' 讬讞) 讻讬 注爪讬专转 砖讻讘转 讝专注 讜诇讬讚讛 讛讬转讛 讞讬讜讘 讜注讜谞砖 诪讚讛 讻谞讙讚 诪讚讛 讜爪注专 讝讛 谞讜讙讬注 诇讗讘讬诪诇讱 讚讜拽讗 讗讱 注爪讬专转 驻讬 讛砖转谉 讜驻讬 讛讟讘注转 讛诐 谞诇拽讞讜 诪讞诇拽讜 讜讙讜专诇讜 诪讟注诐 讗讞专 讜讙诐 注爪讬专讛 讝讜 谞讜讙注转 诇拽诇讬驻讛 讙诐 讻谉.
讜讛谞讛 诇驻讬 讚讘专讬 专讘讜转讬谞讜 讝"诇 讘诪讚专砖 讚讙诐 讛讞讜讟诐 讜讗讝谞讬诐 谞注爪专讜 谞诪爪讗 讛讬转讛 讛注爪讬专讛 讘讞诪砖讛 诪拽讜诪讜转 砖讛诐 讗讝谞讬诐 讜讞讜讟诐 讜诪拽讜诐 讛讝专注 讜诪拽讜诐 诪讬 专讙诇讬诐 讻讬 讛诐 讘砖谞讬 诪拽讜诪讜转 讜讻讜转诇 讗讞讚 讚拽 诪驻住讬拽 讘讬谞讬讛诐 讜讙诐 诪拽讜诐 驻讬 讛讟讘注转 讛专讬 讞诪砖讛 诪拽讜诪讜转 砖谞注谞砖 讘讛诐 讻诪住驻专 讛"讗 砖讘讗砖讛 砖专爪讛 诇谞讙讜注 讘讛 讜诇驻讙讜诐 讗讜转讛 讙诐 讞诪砖讛 讻谞讙讚 讛壮 讙讘讜专讜转 砖讛讚讬谉 谞注砖讛 注诇 讬讚诐 讜讬讚讜注 讻讬 讛讛壮 讙讘讜专讜转 讛诐 讞诪砖讛 讗讜转讬讜转 讗诇拽讬诐 讜诇讻谉 讻转讬讘 '讜址讬执旨转职驻址旨诇值旨诇 讗址讘职专指讛指诐 讗侄诇 讛指讗直诇止拽执讬诐 讜址讬执旨专职驻指旨讗 讗直诇止拽执讬诐 讗侄转 讗植讘执讬诪侄诇侄讱职' (讘专讗砖讬转 讻, 讬讝) 讻讬 讘讛壮 讙讘讜专讜转 砖讛诐 讞诪砖 讗讜转讬讜转 讗诇拽讬诐 诇拽讛 讜讘讛诐 谞转专驻讗 讗讬 谞诪讬 诇拽讛 讘讞诪砖讛 诪拽讜诪讜转 讻谞讙讚 诪砖诪讜砖 砖注砖讛 讘讞诪砖讛 讗爪讘注讜转 讜讻谞讝讻专 讘专砖"讬 讝"诇.



讜旨讻职转执讬讘: "讜址讛殖' 驻旨指拽址讚 讗侄转 砖讉指专指讛 讻旨址讗植砖讈侄专 讗指诪指专" (讘专讗砖讬转 讻讗, 讗). 驻讬专讜砖 砖讗诐 专爪讜谞讜 诇讜诪专 讻旨址讗植砖讈侄专 讗指诪指专 讛诪诇讗讱 讗转 讛讘砖讜专讛 讛讗 讻转讬讘 讜址讬址旨注址砖讉 讛殖' 诇职砖指讉专指讛 讻址旨讗植砖侄讈专 讚执旨讘值旨专 (讘专讗砖讬转 讻讗, 讗) 讜诇诪讛 讻驻诇 讛讚讘专讬诐 讗诇讗 讜讚讗讬 拽讗讬 注诇 讗讘专讛诐 诪讬讛讜 专讘讛 讘专 诪专讬 诇讗 谞讬讞讗 诇讬讛 诇讛讘讬讗 讛讗讬 拽专讗 诪砖讜诐 讚讗讬谉 讚讘专 讝讛 诪驻讜专砖 讘讜 讻讬 讗诐 诪讚讬讜拽 讛讻转讜讘 讗讘诇 驻住讜拽 讚讗讬讜讘 诪驻讜专砖 讘讜 讟驻讬.



讘旨址讛植讚值讬 讛讜旨爪指讗 诇指拽执讬 讻旨址专职讘指讗 (讬专诪讬讛 讘, 讻讟). 讻讬谞讛 讛专砖注讬诐 讘'讛讜旨爪指讗' 砖讛讜讗 拽讜抓 讚讗讬谉 讛谞讗讛 诪诪谞讜 讗诇讗 讘砖专驻转讜 讻谉 讛专砖注 诪讬转转讜 讜讗讘讜讚讜 讛谞讗讛 诇讜 讜讛谞讗讛 诇注讜诇诐 讜讻诇 讝诪谉 砖讛讜讗 讞讬 讛讜讗 拽讜抓 诪讻讗讬讘 讜讻谉 讛讜讗 讗讜诪专 讜旨讘址讗植讘止讚 专职砖指讈注执讬诐 专执谞指旨讛 (诪砖诇讬 讬讗, 讬) 讜诇爪讚讬拽讬诐 讻讬谞讛 讗讜转诐 讘砖诐 讻旨址专职讘指讗 砖讛讜讗 谞注专 注诇 讚专讱 砖讗诪专讜 专讘讜转讬谞讜 讝"诇 (专讗讛 讬讜诪讗 讻讘:) 讘侄旨谉 砖指讈谞指讛 砖指讈讗讜旨诇 讘职旨诪指诇职讻讜止 (砖诪讜讗诇 讗' 讬讙, 讗) 讻讘谉 砖谞讛 砖诇讗 讟注诐 讟注诐 讞讟讗, 讻谉 讛爪讚讬拽讬诐 讗祝 注诇 驻讬 砖讛诐 讙讚讜诇讬诐 讘砖谞讬诐 谞拽专讗讬诐 讘砖诐 '谞注专' 讜讻诪讜 砖诪爪讬谞讜 讙讘讬 讬爪讞拽 讗讘讬谞讜 注"讛 砖拽专讗讜 讗讘讬讜 谞注专 讚讻转讬讘 讜址讗植谞执讬 讜职讛址谞址旨注址专 谞值诇职讻指讛 注址讚 讻止旨讛 (讘专讗砖讬转 讻讘, 讛) 讜讛讜讗 讛讬讛 讘谉 诇"讝 砖谞讛 讜讻谉 讘谞讬诪讬谉 拽专讗讜讛讜 谞注专 讗祝 注诇 驻讬 砖讛讬讛 讘谉 诇"讜 砖谞讬诐 讜讻谉 讛讜讗 讗讜诪专 讻执旨讬 谞址注址专 讬执砖职讉专指讗值诇 讜指讗止讛植讘值讛讜旨 (讛讜砖注 讬讗, 讗) 讻谞注专 砖讗讬谉 讘讬讚讜 讞讟讗.



讜址讗植谞指讗 讗植诪执讬谞指讗 诪值讛指讻指讗 "注址讚 讗指谞指讛 诪值讗址谞职转旨侄诐 诇执砖讈职诪止专 诪执爪职讜止转址讬 讜职转讜止专止转指讬". 讛拽砖讛 诪讛专砖"讗 讝"诇 专讘讛 讘专 诪专讬 讗诪讗讬 诇讗 讚讬讬拽 诇讛 诪讛讗讬 拽专讗? 注讬讬谉 砖诐.
讜谞专讗讛 诇讬 讘住"讚 讚驻住讜拽 诇指诪指旨讛 转指专执讬讘讜旨 (讬专诪讬讛 讘, 讻讟) 诪讜讻专讞 诇驻专砖讜 砖注诐 讛爪讚讬拽讬诐 诪讚讘专 讬注谉 诪讞诪转 砖讛诐 爪讚讬拽讬诐 诪转诇讜谞谞讬诐 讻砖讬讘讗 讛讗讜讬讘 讜讛爪专讛 注诇讬讛诐 诇讜诪专 '诪讚讜注 注砖讛 讛' 诇谞讜 讻诇 讝讗转' 讜诇讻谉 讗诪专 诇讜 诇指诪指旨讛 转指专执讬讘讜旨 讛诇讗 讙诐 讗转诐 讗讬谞讻诐 诪谞讜拽讬诐 诪注讜谉 讗诇讗 驻职旨砖址讈注职转侄旨诐 讗讘诇 讛专砖注讬诐 讗讬讱 诪注讬拽专讗 讬专讬讘讜 讜讬转诇讜谞谞讜 讻讬讜谉 讚专讜讗讬谉 注爪诪谉 专砖注讬诐 讙诪讜专讬诐 讜诇讻谉 讘讞专 诇讛讘讬讗 驻住讜拽 注址讚 讗指谞指讛 诪值讗址谞职转侄旨诐 (砖诪讜转 讟讝, 讻讞) 讚讝讛 讬砖 诇驻专砖讜 砖驻讬专 砖讛讜讗 诪讚讘专 注诐 讗讜转诐 砖讞讟讗讜 讜讛讝讬讚讜 诇讞诇诇 砖讘转 砖讬爪讗讜 诇诇拽讜讟.



讛指讻执讬 讗指诪址专 专址讘旨执讬 讬讜止讞指谞指谉 '讗讜止转指诐 砖讈侄讛只讻职驻旨职诇讜旨 讘旨职砖讈值诪讜止转'. 驻讬专讜砖 讛讞诇砖讬诐 砖讛讜爪专讻讜 诇讻驻讬诇转 讛砖诪讜转 讜拽砖讛 讗诐 讻谉 诇诪讛 砖诇讞 注诪讛诐 讗转 讬讛讜讚讗 砖讛讬讛 讙讘讜专 诇讻讜诇讬 注诇诪讗? 讜谞专讗讛 诇讬 讘住"讚 注砖讛 讻谉 诇讛讟注讜转讜 讻讚讬 砖诇讗 讬讞砖讜讘 砖讘讬专专 诇讜 讛讞诇砖讬诐 讜讛谞讬讞 讻诇 讛讙讘讜专讬诐 诇讻谉 讛谞讬讞 注诪讛诐 讙讬讘讜专. 讜注讜讚 讬砖 诇讜诪专 讻讬 讬讛讜讚讗 讗讬 讗驻砖专 诇讛讻专讬讞讜 讻讬 讛讜讗 诪驻讜专住诐 讜讬讚讜注 诇讻诇.
讜讛讗 讚诇讗 讞砖 注诇 讬讛讜讚讛 诪驻谞讬 砖讙讘讜专转讜 讛讬讗 诇诪注诇讛 诪谉 讛讟讘注, 诇讗 讬专爪讛 驻专注讛 诇讛讻谞讬住讜 讘注谞讬讬谞讬 讛诪诪砖诇讛 驻谉 讬诪专讜讚 讘讜.
讜讛讗 讚讛讘讬讗 注谞讬谉 讝讛 讛讻讗 讗讞专 砖讚讘专 讛诪砖诇 砖诇 '讘旨址讛植讚值讬 讛讜旨爪指讗 诇指拽执讬 讻旨址专职讘指讗' 诪驻谞讬 讻讬 讛讜讗 讬讚注 讚讬砖 诪驻专砖讬诐 讞诪砖讛 注诇 讗讜转诐 砖谞讻驻诇讜 砖诪讜转诐 讜讬砖 诪驻专砖讬诐 注诇 讗讜转诐 砖诇讗 谞讻驻诇讜 砖诪讜转诐 讜讛讜拽砖讛 诇讜 诇诪讗谉 讚讗诪专 讗讜转诐 讛讞诇砖讬诐 讗诐 讻谉 诇诪讛 砖诇讞 注诪讛诐 讗转 讬讛讜讚讛 讛讙讬讘讜专? 讜谞转讬讬砖讘讛 砖讗诇讛 讝讜 讗爪诇讜 讘讟注诐 讝讛 讚讗诪专讬 讗讬谞砖讬 砖讛讘讬讗 讛讻讗 讜讛讜讗 讻讬 '讘旨址讛植讚值讬 讛讜旨爪指讗 诇指拽执讬 讻旨址专职讘指讗'.



讘旨指转址专 注址谞职讬指讗 讗址讝职诇指讗 注植谞执讬旨讜旨转指讗. 讬讜讘谉 讝指讻指专 [227] 讙讬诪讟专讬讗 讘旨职专指讻指讛 [227] 讝指讻指专 讝讛 讻专 讘讗 讻讻专讜 注诪讜 (谞讬讚讛 诇讗:). 谞职拽值讬讘指讛 谞拽讬 讘讛 注诇 讚专讱 讬爪讗 驻诇讜谞讬 谞拽讬 诪谞讻住讬讜 砖诪讘讬讗转讜 诇讬讚讬 注谞讬讜转 砖谞讜转谉 诇讛 讻诇 讗砖专 诇讜 讘谞讚讜谞讬讬讗. 讜讻驻讬 讛讟讘注 讛注谞讬 诪讜诇讬讚 谞拽讘讜转 讚讗讬砖 诪讝专讬注 转讞讬诇讛 讬讜诇讚转 谞拽讘讛 (谞讬讚讛 讻讛:) 讜讻驻讬 讛讟讘注 讛注谞讬 诪讞诪转 讞讜诇砖转讜 诪诪讛专 诇讛讝专讬注 讜诇讻谉 诪讜诇讬讚 谞拽讘讜转 砖讛诐 注谞讬讜转讗.





驻谞讬 讬讛讜砖注

讘诪砖谞讛 讜诪谞讬谉 砖讗诐 诇讗 诪讞诇 诇讜 砖讛讜讗 讗讻讝专讬 砖谞讗诪专 讜讬转驻诇诇 讗讘专讛诐 讻讜'  讜讬砖 诇讚拽讚拽 讗讻转讬 诪谞"诇 砖讛讜讗 讗讻讝专讬 讚诇诪讗 讛诪讞讬诇讛 专砖讜转 诇讻诇 讗讚诐 讜注讜讚 讬砖 诇讚拽讚拽 讚诪诪砖谞转讬谞讜 诪砖诪注 砖诇讗讞专 砖讘讬拽砖 诪讞讬诇讛 讬爪讗 讬讚讬 砖诪讬诐 诇讙诪专讬 讜讗"讻 诇诪讛 讛讬讛 爪专讬讱 讗讘专讛诐 诇讛转驻诇诇 讚诪讗讞专 砖讗讘讬诪诇讱 讘讬拽砖 诪讞讬诇讛 诪讗转讜 讜谞转专爪讛 诇讜 诪诪讬诇讗 讛讬讛 专讗讜讬 诇专驻讜讗讛 讚诪讛 诇讜 诇注砖讜转 注讜讚 讜讬"诇 讚讗讚专讘讛 诪讛讻讗 讬诇驻讬谞谉 讻讬讜谉 讚诪诪讬诇讗 诪砖诪注 砖讘诇讗 讛转驻诇讛 讛讬讛 专讗讜讬 诇讛转专驻讗 讜讗"讻 注"讻 砖转驻诇转 讗讘专讛诐 诇讗 讛讜爪专讻讛 讗诇讗 诇讛专讗讜转 诇专讘讬诐 砖讬讚注讜 砖诪讞诇 诇讜 讜诇讛专讗讜转 讚讬谉 讛诪讞讬诇讛 诇专讘讬诐 砖讛讬讗 诪爪讚 讛讞讬讜讘 讜拽"诇:


砖诐 讘讙诪专讗 转"专 讻诇 讗诇讜 砖讗诪专讜 讻讜' 砖谞讗诪专 讛砖讘 讗砖转 讛讗讬砖 讻讬 谞讘讬讗 讛讜讗 讻讜' 讚讗砖转 谞讘讬讗 讘注讬 讗讛讚讜专讬 讻讜'. 谞专讗讛 诇讜诪专 讚讗驻砖讟讗 讚拽专讗 诇讗 砖讬讬讱 诇讛拽砖讜转 讻谉 讚讬"诇 讚讻讬 谞讘讬讗 讛讜讗 讗讜讬转驻诇诇 讘注讚讱 拽讗讬 讜讛讬讬谞讜 诪砖讜诐 讚讘讗讬谞砖 讚注诇诪讗 讗驻砖专 砖诇讗 讛讬讛 爪专讬讱 诇讘拽砖 诪讞讬诇讛 讗诇讗 讗讘专讛诐 砖讗谞讬 砖讛讜讗 谞讘讬讗 讜讬砖 诇讞讜砖 讬讜转专 讜诇讬专讗 诪诪谞讜 讗祝 注诇 驻讬 砖讬爪讗 讬讚讬 砖诪讬诐 讻讘专 讜讻注谞讬谉 砖讗诪专讜 拽诇诇转 讞讻诐 讗驻讬' 注诇 讞谞诐 讘讗讛 讗讘诇 注讻砖讬讜 讚讬诇驻讬谞谉 讘拽砖转 讛诪讞讬诇讛 讞讜讘讛 诪讻诇 讗讚诐 诪拽砖讛 砖驻讬专 讜讬砖讘转讬 注讜讚 讘讚专讱 讗讞专 讜诪爪讗转讬讜 讘转讜住驻讜转 讬讜"讟 砖诐 讜诇讻讱 诇讗 专爪讬转讬 诇讛讗专讬讱:


砖诐 讘诪转谞讬转讗 转谞讗 砖转讬诐 讘讗讬砖 讻讜'  谞专讗讛 讚讬诇讬祝 诇讛 诪讚讻转讬讘 讘注讚 讻诇 专讞诐 诪砖诪注 讚讘讬谉 讘讝讻专讬诐 讜讘讬谉 讘谞拽讬讘讜转 讛讜讜 砖谞讬 注爪讬专讜转 讜讛讬讬谞讜 注"讻 砖"讝 讜拽讟谞讬诐 讜诇讬讚讛 讘讗砖讛 诪诪讬诇讗 讬讚注讬谞谉 讚讻转讬讘 讘讛讚讬讗 讜讬诇讚讜 讜讗讬谉 诇转诪讜讛 砖诇砖讜谉 讻诇 专讞诐 谞讜驻诇 谞诪讬 讘讝讻专讬诐 砖讛讜讗 诪诇砖讜谉 驻转讞 讻驻讬' 专砖"讬 讘讞讜诪砖 讜专讘讬谞讗 讚讗诪专 砖诇砖 诇讘专 诪诇讬讚讛 讬"诇 讚讬诇讬祝 诪专讬讘讜讬 讚讻诇 专讞诐 讜拽"诇:


讘转讜住驻讜转 讘讚"讛 讻讗砖专 讗诪专 讗讘专讛诐 讻讜' 诇讗讜 讘讛专讬讜谉 诪砖转注讬 砖讛专讬 讛诪诇讗讻讬诐 讘砖专讜 讗转 砖专讛 诪驻住讞 砖诇驻谞讬讜 注讻"诇. 讜讛拽砖讛 诪讛专砖"讗 讘讞"讗 砖讚讘专讬讛诐 讗诇讜 住讜转专讬诐 诪"砖 讛转讜住驻讜转 讘驻"拽 讚专"讛 砖讘砖讜专转 讛诪诇讗讻讬诐 讛讬转讛 讘讞讙 讛住讜讻讜转 讜讻转讘 注讜讚 讚诇驻"讝 讬"诇 砖驻讬专 砖砖专讛 谞驻拽讚讛 讘专"讛 诪讞诪转 转驻诇转 讗讘专讛诐 注诇 讗讘讬诪诇讱 讜讗讞"讝 讘讬砖专讜 讛诪诇讗讻讬诐 讘住讜讻讜转 注"砖 讘讗专讬讻讜转 讜诇注谞"讚 讚讘专讬 讛转讜住驻' 注讜诇讬谉 讬驻讛 诪砖讜诐 讚讘讗诪转 诪讬讬转讬 讛转讜住驻' 讘驻"拽 讚专"讛 诪讚专砖讬诐 讞诇讜拽讬诐 讗诐 讘砖讜专转 讛诪诇讗讻讬诐 讛讬转讛 讘驻住讞 讗讜 讘住讜讻讜转 讜讛谞讛 讗诐 谞讗诪专 砖讛讬转讛 讘住讜讻讜转 诪诇转讗 讚驻砖讬讟讗 砖诇讗 讬爪讚拽 讻诇诇 诇讜诪专 砖驻拽讬讚转 砖专讛 讘专"讛 讛讬转讛 诪讞诪转 转驻诇转 讗讘专讛诐 注诇 讗讘讬诪诇讱 讜讬讛讬讛 诪讛讛讻专讞 诇讜诪专 砖诪注砖讛 讗讘讬诪诇讱 拽讚诐 诇讘砖讜专转 讛诪诇讗讻讬诐 讜讝讛 诇讗 讬转讻谉 讚拽专讗讬 诇讗讜 讛讻讬 讻转讬讘讬 讚讗讞专 讛讘砖讜专讛 讘讬讜诐 讛诪讞专转 讛讬转讛 讛驻讬讻转 住讚讜诐 讜谞诪砖讱 诪讝讛 诪注砖讛 诇讜讟 讜讘谞讜转讬讜 讜讗讞"讝 讻转讬讘 讜讬住注 诪砖诐 讗讘专讛诐 讗专抓 讛谞讙讘 讜讛讬讬谞讜 诪注砖讛 讗讘讬诪诇讱 讜讗"诇 讚拽专讗讬 诇讗讜 讻住讚专谉 讻转讬讘讬 讚讛讗 讘讘砖讜专转 讛诪诇讗讻讬诐 讜讛驻讬讻转 住讚讜诐 谞讝讻专 讘讻讜诇诐 讘讛讚讬讗 砖讗讝 讛讬讛 讗讘专讛诐 讘讗专抓 讻谞注谉 讜注诇 讝讛 拽讗讬 讜讬住注 诪砖诐 讗讘专讛诐 讚讛讬讬谞讜 砖注拽专 诪讗专抓 讻谞注谉 诇讗专抓 驻诇砖转讬诐 讜讚专砖讜 讘诪讚专砖 讛讜讘讗 讘专砖"讬 砖诪驻谞讬 讛讘讜砖讛 讚诪注砖讛 诇讜讟 讛诇讱 诇讜 讜注讜讚 讚诪砖讛诇讱 讗讘专讛诐 诇讗专抓 驻诇砖转讬诐 诇讗 诪爪讬谞讜 砖讞讝专 诇讗专爪讜 讘拽讬专讜讘 讛讝诪谉 讜讗讚专讘讛 讻转讬讘 讜讬讙专 讗讘专讛诐 讘讗专抓 驻诇砖转讬诐 讬诪讬诐 专讘讬诐 讜讘专砖"讬 砖诐 砖讬诪讬诐 专讘讬诐 讛讬讬谞讜 讻"讜 砖谞讛 注"砖 谞诪爪讗 讚诪讻诇 讝讛 讗"讗 讘砖讜诐 注谞讬谉 诇讜诪专 讚转驻诇转 讗讘专讛诐 注诇 讗讘讬诪诇讱 砖讛讬讛 讘讗专抓 驻诇砖转讬诐 讛讬转讛 拽讜讚诐 专"讛 讜讗讞"讝 诪讬讚 讘讞讙 讛住讜讻讜转 讛讬转讛 讘砖讜专转 讛诪诇讗讻讬诐 讘讗专抓 讻谞注谉 讻讚讻转讬讘 讘讛讚讬讗 讘讗诇讜谞讬 诪诪专讗 讜注"讝 诇讗 讛讜爪专讻讜 讛转讜住驻讜转 诇讛讘讬讗 专讗讬讛 讻诇诇 砖讻"讝 谞住转专 诪诪讬诇讗 诪讛专讗讬讜转 砖讻转讘转讬 讗诇讗 讚注讬拽专 讻讜讜谞转 讛转讜住驻' 讚砖诪讗 讛住讜讙讬讗 讚讛讻讗 讗讝诇讗 讻诪"讚 讘驻住讞 讛讬转讛 讘砖讜专转 讛诪诇讗讻讬诐 讜讗"讻 讬"诇 讚讗讞"讝 讛诇讱 诇驻诇砖转讬诐 讻驻讬 住讚专 讛讻转讜讘讬诐 讜谞诪砖讱 诪注砖讛 讗讘讬诪诇讱 注讚 拽讜讚诐 专"讛 讜讘专"讛 谞驻拽讚讛 讘讛专讬讜谉 诪讞诪转 转驻诇转 讗讘专讛诐 注诇 讗讘讬诪诇讱 讜注"讝 讻转讘讜 讚讗祝 诇驻"讝 讗"讗 诇讜诪专 讚讘讛专讬讜谉 诪砖转注讬 砖讛专讬 谞转讘砖专讛 拽讜讚诐 讝讛 诪驻住讞 砖诇驻谞讬讜 讜讚讜拽 砖诇注谞"讚 讚讘专讬诐 讘专讜专讬诐 讛诐. 讜诪讻"砖 讚讗"砖 讟驻讬 诇讛讙讛讜转 讛转讜住驻' 砖讛讜讘讗 讘驻"拽 讚专"讛 砖砖谞讬 讘砖讜专讜转 讛讬讜 讗' 讘驻住讞 讘砖讜专转 讛诪诇讗讻讬诐 讜讗讞"讝 诪驻讬 讛拽讘"讛 讘注爪诪讜 讘住讜讻讜转 注"砖 讗"讻 驻砖讬讟讗 砖讚讘专讬 讛转讜住' 注讜诇讬谉 讻讛讜讙谉 诇讻诇 讛讚讬注讜转:


讘驻专砖"讬 讘讚"讛 驻拽讚 诪讚诇讗 讻转讬讘 讜讬驻拽讜讚 注讻"诇. 讜讬砖 诇讚拽讚拽 讛讗 驻专砖"讬 讘讞讜诪砖 讚讬诇驻讬谞谉 诇讛 诪住诪讬讻转 讛讻转讜讘讬诐 讚讻转讬讘 讜讬转驻诇诇 讗讘专讛诐 讜讻讜' 讜讬专驻讗 讗诇讛讬诐 讗转 讗讘讬诪诇讱 讜住诪讬讱 诇讬讛 讜讛' 驻拽讚 讜注"拽 讚讘讙诪专讗 诪砖诪注 诇讛讚讬讗 讚诇讗 讬诇讬祝 讗诇讗 诪讚讻转讬讘 讻讗砖专 讗诪专 讜讗"诇 讚拽砖讬讗 诇讬讛 讚拽专讗 讚讻讗砖专 讗诪专 诇讗讜 讬转讜专讗 讛讜讗 讚驻砖讟讗 讚拽专讗 讻讗砖专 讗诪专 讛拽讘"讛 讻讘专 诇讗讘专讛诐 讜讛讬讬谞讜 注"讬 讘砖讜专转 讛诪诇讗讻讬诐 讚诪"诪 讬砖 诇诇诪讜讚 砖驻讬专 诪讚讻转讬讘 讻驻诇 诇砖讜谉 讻讗砖专 讗诪专 讜讻讗砖专 讚讬讘专 讗注"讻 讚转专讬 诪讬诇讬 谞讬谞讛讜 讚讛讬讬谞讜 注诇 讛讛专讬讜谉 讗诪专 讻讗砖专 讚讬讘专 讜拽讗讬 注诇 讛拽讘"讛 讜注诇 讛诇讬讚讛 讘专讬讜讞 讗诪专 讻讗砖专 讗诪专 讗讘专讛诐 注诇 讗讘讬诪诇讱 讜讻诪"砖 讛转讜住' 讜谞"诇 诇讬讬砖讘 讚讘讗诪转 注讬拽专 讛诇讬诪讜讚 诪讻驻诇 诇砖讜谉 讚讻讗砖专 讗诪专 讜讻讗砖专 讚讬讘专 讜讻诪"砖 讗诇讗 讚拽砖讛 诇专砖"讬 讚诇驻"讝 讛讜讬 诇谉 诇诪讬诪专 讚拽专讗 拽诪讗 讚讻讗砖专 讗诪专 谞讚专砖 诇驻讬 驻砖讜讟讜 讜拽讗讬 注诇 讛拽讘"讛 讜拽专讗 讚讻讗砖专 讚讬讘专 砖讛讜讗 诪讬讜转专 谞讗诪专 讚讗转讬讗 诇讚专砖讗 讚转驻诇转 讗讘专讛诐 注诇 讗讘讬诪诇讱 讜诇诪讛 讗诪专讜 讘讙诪专讗 诇讛讬驻讜讱 讻讗砖专 讗诪专 谞讚专砖 注诇 讗讘讬诪诇讱 诇讻讱 讛讜爪专讱 专砖"讬 诇驻专砖 讚诪讚讻转讬讘 驻拽讚 讜诇讗 讻转讬讘 讜讬驻拽讜讚 诪砖诪注 讚讛讗讬 拽专讗 拽诪讗 拽讗讬 注诇 讗讘讬诪诇讱 讗诇讗 讚诇驻"讝 讗讻转讬 转拽砖讛 讘讗诪转 注诇 诇砖讜谉 讛诪拽专讗 诇诪讛 讗诪专 转讞诇讛 注谞讬谉 讗讘讬诪诇讱 讜讛讝讻讬专 讛驻拽讬讚讛 讚拽讗讬 讘注"讻 注诇 专讬讜讞 讛诇讬讚讛 砖讛讜讗 注谞讬谉 诪讗讜讞专 讜讛"诇 诇讛拽讚讬诐 拽专讗 讚讜讬注砖 讛' 诇砖专讛 讻讗砖专 讚讬讘专 讚拽讗讬 注诇 讘砖讜专转 讛诪诇讗讻讬诐 砖讛讬讛 转讞讬诇讛 讜拽讗讬 注诇 讛讛专讬讜谉 砖讛讜讗 注谞讬谉 诪讜拽讚诐 诇诇讬讚讛 诇讻讱 爪专讬讻讬谉 讗谞讜 讙"讻 诇驻讬' 专砖"讬 讘讞讜诪砖 砖谞讚专砖 讙"讻 诪住诪讬讻转 讛讻转讜讘讬诐 讜诇讻讱 讛拽讚讬诐 讛驻拽讬讚讛 讜讗诪专 讻讗砖专 讗诪专 讚拽讗讬 注诇 注谞讬谉 讛诇讬讚讛 砖讛讬讛 讘砖讘讬诇 讗讘讬诪诇讱 讚讘讝讛 讛讜讬 住诪讜讻讬诐 诪诪砖 讚诪讞诪转 讛转驻诇讛 讛讬转讛 讛驻拽讬讚讛 讜诇讻讱 诇讗 专爪讛 诇讛驻住讬拽 讘拽专讗 讚讜讬注砖 讜讘讝讛 谞转讬讬砖讘 讙"讻 拽讜砖讬转 讛专讗"诐 诇驻讬' 专砖"讬 讘讞讜诪砖 讗诪讗讬 讚专砖讬谞谉 住诪讜讻讬诐 讜转"诇 讚拽专讗讬 讻转讜讘讬诐 讻住讚专谉 诇驻讬 住讬驻讜专 讛诪注砖讬诐 讜诇驻诪"砖 讗"砖 讚讗驻"讛 讚专砖讬谞谉 住诪讜讻讬诐 诪讚讛拽讚讬诐 拽专讗 讚驻拽讚 诇讻讗砖专 讗诪专 讜讗祝 注诇 讙讘 讚专砖"讬 讘讞讜诪砖 驻讬' 讚讻讗砖专 讗诪专 讜讻讗砖专 讚讬讘专 转专讜讜讬讬讛讜 拽讗讬 注诇 讛拽讘"讛 讛讬讬谞讜 诇驻讬 砖讚专讱 专砖"讬 诇讬讬砖讘 讛诪拽专讗讜转 诇驻讬 驻砖讜讟谉 讜讗讬谉 讘讝讛 住转讬专讛 诇驻讬专讜砖讬谞讜 诇驻讬 砖讬讟转 讛讚专砖 砖诇 讛讙诪专讗 讜讚讜"拽:

